पुस्तक का पहला अध्याय- ‘मैं रक्तरंजित अनाथ कवि.....’ येरेवान के कवि येगिशे चारेंत्स पर है. इस अध्याय में आरमीनियाई पेंटर अलेग्जेंडर बाज्ब्यूक मेलिक्यान का बनाया चारेंत्स का स्केच – ‘महात्मा चारेंत्स’ भी शामिल किया गया है. अपने इस स्केच पर चारेंत्स ने लिखा है: “तुम्हारी आत्मा अभी ताक अनुभवरहित है, अभी तक तुम कमजोर हो, चारेंत्स. आत्मा को मजबूत करो. पुजारी, योग्य, सूर्य बनो, जैसे महात्मा गाँधी – प्रतिभाशाली हिन्दुस्तानी...२४.०१.१९३६.” श्री थानवी ने इस मार्मिक पक्ष को उद्घाटित करने के लिए पुरुषोत्तम अग्रवाल की प्रशंसा की और कहा कि यह अंश मुझे व्यक्तिगत रूप से बहुत प्रिय लगा.